**2.pielikums**

**tehniskā SPECIFIKĀCIJA**

Pirms piedāvājuma iesniegšanas Pretendentam jāiepazīstas ar kopjamajām teritorijām, veicamajiem darbu apjomiem dabā, un jāizvērtē situācija, lai iegūtu pilnu priekšstatu par teritoriju kopšanas darbiem un slēdzot līgumu apzinātos esošo situāciju.

Pretendentam jāsagatavo piedāvājums, ņemot vērā Nolikumā un pielikumos minētās prasības.

Piedāvājumā jāiekļauj visi darbi un mehānismi, kas nepieciešami kvalitatīvai minēto darbu veikšanai.

**Pasūtītāja īpašumā un valdījumā esošo teritoriju ikdienas uzturēšanas un kopšanas darbu apjoms un raksturojums:**

**Pils kompleksa teritorija, Pils iela 16, Sigulda**

(Objekts Nr.1)

Kopjamās teritorijas kopējā platība – 44337 m2;

Taku, ceļiņu, laukumu platība ar cieto segumu

(betona bruģakmens, akmens, asfalts u.c.) – 860 m2

Grants seguma takas – 200 m2

Takas ar Elastopave segumu – 5024 m2

Asfaltbetona seguma laukums un ceļš - 1185 m2

Ziemciešu, krūmu krupu stādījumi 100 m2

Dabīga ūdenstilpne (dīķis) – 3300 m2

Intensīvi kopjamie zālieni – 28820 m2

Atpūtas soliņi (teritorijā, t.sk. iebūvēti mūrī) - 85 gab.

Atkritumu urnas – 32 gab.

Koka galdi ar soliem - 15 gab.

**Livonijas ordeņa Siguldas Pils teritorija, Pils iela 18, Sigulda**

**(Objekts Nr.2)**

Kopjamās teritorijas kopējā platība – 12 590 m2;

Taku, ceļiņu, laukumu platība ar cieto segumu

(betona bruģakmens, akmens, u.c.) – 2628 m2

Grants celiņi - 759 m2

Laukumi ar koka segumu - 421 m2

Estrādes klājs ar koka segumu - 450 m2

Intensīvi kopjamie zālieni – 4761 m2;

Zāliens nogāzē - 3475 m2

Ziemciešu, krūmu grupu stādījumi - 46 m2

Atpūtas soliņi - 15 gab.

Atkritumu urnas – 10 gab.

Info stends – 1 gab.

**Pielietojamās metode –** teritorijas un apstādījumu kopšana mehanizēti un pielietojot roku darbu. Transportēšana - mehanizēti. Darbam izmantot Eiropas Savienībā sertificētus materiālus, instrumentus un iekārtas.

**Pakalpojuma galarezultāts** – nodrošināta iedzīvotāju droša pārvietošanās; apsaimniekošanā nodotās teritorijas (gājēju celiņu un piegulošā zāliena, dārza, apstādījumu u.c objektu) estētisks vizuālais izskats.

**Pakalpojuma mērķis un vides aizsardzības prasības**: nodrošināt Siguldas novada administratīvās teritorijas uzturēšanu un labiekārtošanu, atbilstoši labas prakses piemēriem, ievērojot Vides aizsardzības likumu; Likumu „Par piesārņojumu”; MK noteikumus Nr. 804 no 25.10.2005. „Noteikumi par augsnes un grunts kvalitātes normatīviem”; MK noteikumus Nr. 950 no 13.12.2011. „Augu aizsardzības līdzekļu lietošanas noteikumi.; Eiropas Parlamenta un Padomes 2004.gada 21.aprīļa direktīvas 2004/35/EK – par atbildību vides jomā attiecībā uz videi nodarītā kaitējuma novēršanu un atlīdzināšanu; Eiropas Parlamenta un Padomes 2006.gada 12.decembra direktīvas 2006/118/EK – par gruntsūdeņu aizsardzību pret piesārņojumu un pasliktināšanos; Eiropas ainavas konvencija no 20.10.2000.

Latvijas būvnormatīviem LBN-403 “Namīpašumu sanitārās kopšanas noteikumi” un Siguldas novada domes Saistošiem noteikumiem Nr.6 „Siguldas novada teritorijas un tajā esošo ēku, būvju, apstādījumu uzturēšanas un aizsardzības saistošie noteikumi”, (11.05.2005., prot.Nr.10, §24) un citiem saistošiem noteikumiem un to perspektīvo papildinājumu un grozījumu prasībām.

**Teritoriju (gājēju ietvju segumu) mehanizēta kopšana, jāveic ar piemērotu komunālo tehniku (pašmasa nepārsniedz 2.5 T), kas nebojā teritoriju un gājēju ietvju seguma kvalitāti, savukārt ilgstošos nokrišņu periodos, kad zeme nav sasalusi (arī ilgstošos atkušņu periodos) tehnikas pašmasa nedrīkst pārsniegt 1,5 T;**

1. **Pakalpojuma izpildes prasības:**
2. Rūpīgs ikdienas darbs ar augstām kvalitātes prasībām. Darbu izpildes kvalitātes kontroli veic Pasūtītāja pārstāvis.
3. Atbildīgā darba vadītāja nozīmēšana. Darbinieki – nepieciešamā daudzumā, lai nodrošinātu darba izpildi objektā atkarībā no laika apstākļiem.
4. Nodrošināt apsaimniekojamās teritorijas, infrastruktūru, zaļo zonu, apstādījumu, mazo arhitektūras formu u.c. vides elementu estētisku vizuālo izskatu, nodrošinot profesionālu kopšanu un ilgtspējīgu saglabāšanu.
5. Darbiniekiem, kas veic savus pienākums brauktuves tuvumā, vai diennakts tumšajā laikā, darbi jāveic gaismu atstarojošās vestēs, vai citos uzmanību piesaistošos, firmas atpazīstamību veicinošos, apģērbos vai aksesuāros.
6. Ikdienas darbs nedrīkst kļūt par apgrūtinājumu pilsētas iedzīvotāju un apmeklētāju ikdienas dzīvei, teritoriju kopšanas darbi jāorganizē tā, lai tie pēc iespējas mazāk traucētu sabiedrisko dzīvi un saimniecisko darbību Siguldā.
7. Teritoriju kopšanas veidu un izmantojamos darbarīkus, materiālus jāizvēlas atbilstoši veicamā darba specifikai un to kopšanas īpatnībām, lai nebojātu segumus un saglabātu tos līdzšinējā kvalitātē.
8. Gadījumos, ja teritoriju kopšanas rezultātā radušies seguma (zāliena vai cietā seguma) vai citu vides elementu, apstādījumu bojājumi, jāveic bojājumu kvalitatīva atjaunošana par Izpildītāja līdzekļiem, laikā, kad to atļauj klimatiskie, drošības u.c. apstākļi.
9. Veicot ikdienas darbus, atkritumu izvešanu, zāles mehanizētu pļaušanu, apstādījumu kopšanu u.c. darbus nedrīkst traucēt plānoto (saskaņoto) pasākumu norisi. Informācija par paredzamajiem pasākumiem ([www.sigulda.lv](http://www.sigulda.lv)).
10. Pirms un pēc pasākumiem, organizēt papildus teritorijas apsekošanu un uzkopšanu.
11. Ja Izpildītājs konstatē vai saņem informāciju par iedzīvotāju drošībai bīstamiem bojājumiem vai apstākļiem kopjamajā teritorijā (ietvju, veloceliņu, trotuāru segumā, atpūtas vietās, kā arī dabas pamatnē vai apstādījumos), nekavējoties sniedzot informāciju Pasūtītājam un 1 stundas laikā nodrošinot vietas norobežošanu.
12. Ja Izpildītājs konstatē jebkādus postījumus, vandālismu vai citus likuma pārkāpumus, kas būtiski ietekmē kopjamo teritoriju un tajā esošo elementu kvalitāti, nekavējoties jāziņo Siguldas novada pašvaldības policijai. Piedaloties pašvaldības policijas pārstāvjiem, jāsastāda akts par postījumiem un to apmēru;
13. Izpildītājam ir tiesības izteikt priekšlikumus, ierosinājumus teritoriju un tajā esošo labiekārtojumu uzlabošanai, saglabāšanai vai atjaunošanai.
14. Gadījumos, ja Pasūtītājs konstatē jaunstādīto koku bojājumus, kas radušies kopšanas rezultātā, Izpildītājājam jānodrošina jaunu, līdzvērtīgu (dižstādu kvalitātei atbilstošu), atbilstošas sugas stādījumu atjaunošanu par Izpildītāja līdzekļiem, sortimentu saskaņojot ar Pasūtītāju.
15. Izpildītājs ir pilnībā atbildīgs par teritoriju ikdienas sakopšanas darbiem, saskaņā ar teritoriju kopšanas un uzturēšanas darbu specifikāciju.
16. Darbu izpildei nepieciešamos papildmateriālus, darba instrumentus, atsaišu materiālus, u.c. darba veikšanai nepieciešamo inventāruvai materiālu iegādi veic Izpildītājs par saviem līdzēkļiem, izdevumus iekļaujot pakalpojuma sniegšanas izmaksās.
17. Stādījumu laistīšanu veic pirms augu stādīšanas augsni salaistot, ja tas nepieciešamas darbu procesa kvalitātes uzlabošanai. Augu laistīšanas darbi tiek veikti pēc vajadzības, lai nodrošinātu vienmērīgi mitru augsni (nepieļaut augu pārliešanu ar ūdeni, kā arī augu iekaltēšanu – vīšanu). Augu laistīšanu veic ar siltu, vaļējas saldūdens tilpnes ūdeni +10-15C. Augu laistīšanu var veikt kopā ar augu mēslošanu. Veikt augu aizsardzības pasākumus ar augu aizsardzības līdzekļiem pēc saskaņošanas ar Pasūtītāju, darbu uzsākot ne vēlāk par 24 h laikā no aizsardzības līdzekļu izmantošanas nepieciešamības. Darbs veicams agrās rīta stundās no plkst. 05:00 līdz 07:00 vai vēlu vakarā no 19:30 līdz 22:00. Augu aizsardzības līdzekļu lietošanu veic augu aizsardzības speciālists (atbilstoši sertifikāti). Darba izpildē jāievēro darba aizsardzības un augu aizsardzības noteikumus. Stādījumu liešana un vienlaicīga augu aizsardzības līdzekļu lietošana ir AIZLIEGTA! Augu aizsardzības līdzekļus iegādājas Izpildītājs.
18. Pēc stādījumu kopšanas organiskie atkritumi - augu daļu atlieka (lapas, ziedi, zari, atvases u.c.) jāaizvāc no objekta uzreiz pēc darbu beigšanas, nepieļaujot to dedzināšanu, uzkrāšanos kaudzēs vai maisos nodrošinot objektos kārtību un tīrību.
19. Darbi jāveic tiem piemērotā laikā, nepasliktinot apkārtējās teritorijas labiekārtojuma kvalitāti.
20. Pretendentam jāparedz uzkopšanas darbi pasākumu laikā ~10 dienas katra gada ietvaros Livonijas ordeņa Siguldas Pils teritorijā un ~20 dienas Pils kompleksa teritorijā. Tas nozīmē notiekošo pasākumu dienās jāplāno papildus teritorijas, skatu platformu un ārtelpu kāpņu attīrīšana no sadzīves un sezonas rakstura piegružojuma, to savākšana un atkritumu urnu iztukšošana tā, lai vienu stundu pirms pasākuma norises darbi būtu pabeigti, kā arī jāplāno apkalpojošo darbinieku dežūras pasākumu laikā. Maksimālais pasākuma apmeklētāju skaits – 5000 personas. Pasākumu sarakstu uzvarējušajam pretendentam Pasūtītājs iesniedz līdz katra gada 1.maijam un pēc nepieciešamības koriģējot.
21. **Teritoriju kopšana un uzturēšana**
	1. **Regulāri veicamie teritoriju kopšanas un uzturēšanas darbi**
		1. Ikdienas teritoriju uzkopšana (paredzot 365 dienas gadā) no piegružojuma, savācot atkritumus (sadzīves, organiskos, neorganiskos u.c.) no visas apsaimniekošanā esošās teritorijas (gājēju ietvēm, ielu nomalēm, stāvlaukumiem, zaļajām zonām, grāvjiem, terasēm, dīķiem u.c), nepieļaujot atkritumu uzkrāšanos teritorijā (kaudzēs, maisos u.c).
		2. Teritoriju sakopšana jāveic katru dienu līdz plkst. **9.30**, ne retāk kā 2 reizes (no rīta un pēcpusdienā), ja nepieciešams vairākas reizes dienā.
		3. Apkopjamajā teritorijā izvietoto mazo atkritumu konteineru iztukšošana ikdienas uzkopšanas laikā un atkārtota urnu iztukšošana pēc nepieciešamības, nepieļaujot atkritumu uzkrāšananos pie atkritumu urnām.
		4. Ja Izpildītājs konstatē vai saņem informāciju, ka apkopjamajā teritorijā ir atkārtots piemēslojums, ne ilgāk kā 1 stunda pēc fakta konstatēšanas vai informācijas saņemšanas, jāveic objekta sakopšana.
		5. Ikdienas darba rezultātā savāktajiem atkritumiem, jābūt aizvestam no teritorijas līdz dienas beigām.
		6. Gājēju taku, laukumu u.c teritoriju, kas veidota no cietā seguma ikdienas attīrīšana no aizauguma – zāles, pilnā seguma platībā.
		7. Teritoriju uzkopšanas vai zāliena pļaušanas laikā nedrīkst veidoties putekļi. Gadījumā, ja uzkopšanas laikā redzams gaisa piesārņojums ar putekļiem, mehanizētā tīrīšana jāveic ar specializētām tīrīšanas-uzsūkšanas mašīnām, agregātiem vai metodēm, kas nodrošina putekļu neizcelšanos.
		8. Reizi gadā (pavasarī) veikt mazo arhitektūras formu (atpūtas soliņu, atkritumu urnu, vāzu u.c.) kosmētisko bojājumu novēršanu, pārkrāsošanu, krāsojuma veidu, krāsu un darba izpildes laiku, iepriekš saskaņojot ar Pasūtītāju.
		9. Nekavējoties informēt Pasūtītāju par bīstamiem bojājumiem pasūtītāja izvietotajiem atpūtas soliņiem un atkritumu urnām, trīs dienu laikā novērst vizuālos defektus (uzkrāsojums, koka konstrukciju bojājums u.c. bojājumi), atjaunojot estētisku vizuālo izskatu, izmantojot atbilstošus materiālus.
		10. Teritorijā esošo mazo arhitektūras formu (atpūtas soliņu, atkritumu urnu, vāzu, info/reklāmas stendu u.c.), regulāra ikdienas sakopšana, noslaukot vai nomazgājot organiskos vai neorganiskos atkritumus, nebojājot vides elementa kvalitāti.
		11. Jāseko, lai kopjamā teritorijā esošās ūdensnoteces akas, gūlijas un kanalizācijas tīkla uztvērējakas neaizsprostotu ar gružiem, netīrumiem, dubļiem, lapām, smiltīm utml. jānotīra no aku restītēm tur sakrājušies netīrumi regulāri un pēc nepieciešamības.
		12. Jāseko, lai kopjamā teritorijā esošā sadzīves atritumu konteineru novietnes ir sakoptas, jāveic ikdienas teritorijas sakopšana.
		13. Ikdienā veikt dabīgā dīķa un dīķa nogāžu tīrīšanu no sadzīves atkritumiem.
		14. Ikdienā veikt laukumu ar koka segumu (platformas, trepes, estrādes klājs utml.) sauso tīrīšanu no smiltīm un citiem gružiem.
		15. Informatīvā stenda tīrīšana ar atbilstošiem tehniskajiem līdzekļiem.
	2. **Teritoriju uzkopšana ziemas periodā. Papildus prasības ikdienas teritoriju kopšana un uzturēšana Ziemas (sala un sniega) periodos**
		1. Ziemai paredzēto kaisāmā materiāla konteineru uzstādīšana objektā (pēc Izpildītāja vēlmēm) vai citi kaisāmā materiāla piegādes veidi līdz ar sala iestāšanos, vajadzīgā daudzumā un ikdienas vietas sakopšana ap kaisāmā materiāla konteineriem.
		2. Kaisāmā materiāla iegāde un papildināšana, konteineru un kaisāmā materiāla izmaksas jāietver piedāvājumā.
		3. Kaisāmajam materiālam jābūt raupjam, ar graudu daļiņu diametru ne lielāku par 5mm, kaisāmajam materiālam pieļaujams pretsalipes materiāla piejaukums, kas neietekmē apstrādājamās virsmas kvalitāti.
		4. Teritorijām jābūt nokaisītām ar pretslīdes materiālu līdz plkst. **7.30**, (izņemot gadījumus, kad snieg nepārtraukti), vienmērīgā daudzumā (gājēju celiņiem - cietā seguma platumā), ja nepieciešams – jāveic operatīva kaisīšana vairākas reizes dienā.
		5. Gājēju pārejām jābūt nokaisītām no viena trotuāra uz otru, gājēju maršrutu virzienā un platumā.
		6. Sabiedriskā transporta pieturas vietās jābūt nokaisītām ar pretslīdes materiālu un attīrītām no sniega visa cietā seguma platumā.
		7. Sniega tīrīšanas reizi attiecināt vienai sniega snigšanas dienai, kad tiek veikta sniega tīrīšana. Sniega tīrīšanas intensitāte snigšanas dienā, atkarīga no sniega snigšanas daudzuma. Sniega tīrīšanas reižu skaita nepieciešamību snigšanas dienā, izvērtē Izpildītājs, nodrošinot tehniskajā specifikācijā izvirzītās prasības.
		8. Tīrīšanas tehnikas lāpstu galiem jābūt aprīkotiem ar amortizējošām uzlikām, lai nebojātu celiņu, trotuāru segumus un apmales.
		9. Teritorijām jābūt attīrītām no sniega līdz plkst. **7.30**, ja snieg nepārtraukti tad ne ilgāk kā 3 stundas pēc snigšanas beigām.
		10. Jāveic operatīva sniega tīrīšana no celiņiem, nepieļaujot sniega kārtas uzkrāšanos un piebradāšanu.
		11. Sniega biezums uz gājēju ietvēm un veloceliņiem nedrīks pārsniegt 5cm biezumu;
		12. Nedrīkst novietot sniegu, sniega valņus un ledu uz brauktuves, apstādījumiem, pret namu iebrauktuvēm un parādes durvīm, pret gājēju pārejām, iebraucamajiem ceļiem, vārtiem.
		13. Sniega valņu augstums nedrīkst aizsegt redzamību vai traucēt gājēju pārvietošanos un transporta plūsmu.
		14. Teritorijās izvietotajiem veloturētājiem, informācijas stendiem, atpūtas soliņiem, galdiem un atkritumu tvertnēm jābūt attīrītiem no sniega.
		15. Jāveic slapja sniega, kūstoša ledus un šļūdoņa nostumšana no celiņiem, ietvēm, trotuāriem un veloceliņiem ūdens novadīšana no teritorijām.
		16. Ziemā izkaisītā pretslīdesmateriāla savākšana un aizvešana no cietā seguma, kur Izpildītājs veicis kaisīšanu jāveic divu nedēļu laikā pēc sniega nokušanas (tai skaitā ziemā ilgstošos bezsniega gadījumos), pēc pasūtītāja pieprasījuma, bet ne vēlāk kā līdz 1.aprīlim, izņemot gadījumus, kad to neļauj klimatiskie apstākļi.
		17. Nedēļas laikā pēc sniega nokušanas un apledojumu beigām jāveic smilšu konteineru pārvietošana uz uzglabāšanas vietu, uzglabāšana. Konteineru vietu objektā jāsākārto.
		18. Sniega kaudzes nedrīkst aizsegt ūdensnotekas, ūdensnoteku un kanalizācijas aku vākus un lietus ūdens uztvērēju aku restes, kā arī tām visām attiecīgi jābūt arī notīrītām no sniega. Tāpat arī visā uzkopjamajā teritorijā izvietotajām mazajām arhitektūras formām, soliņiem un atkritumu tvertnēm jābūt attīrītiem no sniega.
		19. Teritorijās esošajām ēkām un citām konstrukcijām jābūt attīrītām no sniega, pie tām nepieļaut izveidoties sniega vaļņiem.
22. **Laukumu kopšana**
	1. **Laukumu (t.sk.asfaltbetona iebraucamo ceļu) kopšana bezsniega periodā**
		1. Laukumu sakopšana jāveic katru dienu līdz plkst. **9.30**, ja nepieciešams, vairākas reizes dienā.
		2. Laukumu, kas veidoti no cietā seguma (asfaltbetons, u.c segumu) ikdienas attīrīšana no sadzīves atkritumiem, organiskajiem atkritumiem (lapām, zariem, ziednešiem, zāles u.c.) un neorganiskā veida piegružojuma (smilts, akmeņi, škembas, pelni u.c), to regulāra aizvešana no teritorijas darbu veikšanas dienā, nepieļaut piegružojuma, atkritumu uzkrāšanu teritorijā (kaudzēs, maisos u.c). Nav pieļaujama atkritumu pārvietošana un zaļo zonu.
		3. Laukumu un ap to esošo apmaļu, ikdienas attīrīšana no aizauguma, nezāļu iznīcināšana, savākšana, izvešana no teritorijas.
		4. Laukumu uzkopšanas laikā nedrīkst veidoties putekļi. Gadījumā, ja uzkopšanas laikā redzams gaisa piesārņojums, mehanizētā tīrīšana jāveic ar specializētām tīrīšanas-uzsūkšanas mašīnām, agregātiem vai metodēm, kas nodrošina putekļu neizcelšanos.
		5. Nodrošināt teritorijas cietā seguma skalošanu pēc nepieciešamības, bet ne retāk kā 1 reizi mēnesī un noteikti pirms katra pasākuma, izmantojot atbilstošus tehniskos līdzekļus, nebojājot to kvalitāti.
	2. **Laukumu (t.sk.asfaltbetona iebraucamo ceļu) kopšana sniega periodā**
		1. Sniega periodā laukumu sakopšana jāveic atbilstoši regulāri veicamo teritoriju kopšanas un uzturēšanas darbu specifikācijā norādītajām prasībām un sezonai.
		2. Laukumu kaisīšanu ar pretslīdes materiālu veikt gājēju kustības virzienos, vienas ietves platumā.
23. **Zālienu kopšana un pļaušana**
	1. **Intensīvi kopjamo zālienu kopšana un pļaušana**
		1. Zāles pļaušana intensīvi kopjamos zālienos paredzēta ~20 reizes sezonā. Vairāk vai mazāk, atkarībā no zālienu pļaušanas tehnoloģijas un klimatiskajiem apstākļiem.
		2. Ikdienas kopšana (sadzīves, bioloģisko, organisko – ziedi, lapas u.c.) atkritumu savākšana u.c darbi) jāveic saskaņā ar teritoriju ikdienas kopšanas specifiku.
		3. Jāveic ikdienas kurmju rakumu izlīdzināšana.
		4. Pļaušana veicama visā īpašuma teritorijā vienlaicīgi līdz plkst. **8.00** (vienā pļaušanas laikā) līdz ielas, ietves vai blakus esošā īpašuma robežai. Iekļaujot īpašumā un tam piegulošās teritorijās esošo grāvju, nogāžu, nomaļu, un esošo objektu appļaušanu.
		5. Veicot zāles appļaušanu ap teritorijā esošajiem objektiem (kokiem, stabiem, akmeņiem u.c vides objektiem), nepieļaut to mehāniskus bojājumus.
		6. Teritorijas pļaušana jāveic, tam piemērotā laikā, neveidojot zaļās masas vālus.
		7. Gadījumā, ja pēc nopļaušanas veidojas organisko atkritumu uzkrāšanās (piem., zāle pēc nopļaušanas veido vālus) veikt tūlītēju zāles sagrābšanu un izvešanu no teritorijas.
		8. Pēc zālienu nopļaušanas veicama objektā esošo atkritumu savākšana un nopļautās zāles tīrīšana no ēku pamatiem, mazajām arhitektūras formām un visām pārējām virsmām.
		9. Ja darba izpildes rezultātā radies piemēslojums, veikt piemēslojuma sakopšanu, (ietvju, celiņu, mazo arhitektūras formu, infrastruktūras elementu noslaucīšanu no nopļautās zāles u.c.piemēslojuma ne ilgāk kā 1 stundu pēc teritorijas pļaušanas.
		10. Katra pļaušanas reize, pirms darbu uzsākšanas, objektā, jāsaskaņo ar Pasūtītāju.
		11. Gadījumā ja zālienu pļaušana un zāliena attīrīšana no lapām tiek veikta ar vienu agregātu, pirms darba veikšanas plānotie darbi jāsaskaņo ar pasūtītāju.
		12. Zāliena attīrīšana no sezonas rakstura organiskā piegružojuma (kritušo lapu, zaru u.c. attīrot dabas pamatni, to nebojājot,visā teritorijā jāveic ikdienā, bet ne retāk kā reizi nedēļā veicot piegružojuma savākšanu no visa objekta., nepieļaujot piegružojuma kārtas veidošanos.
		13. Darbu veikšanas laiku (zālienu attīrīšanas no lapām līdz dabas pamatnei) objektos saskaņot ar Pasūtītāju, darbus paveicot līdz 15. novembrim.
		14. Nepieļaut atkritumu (t.sk.organisko) dedzināšanu objektā.
		15. Savāktie organiskie atkritumi (lapas, zari u.c.) jāaizvāc no objekta 24 h laikā.
		16. Organiskie atkritumi pēc to savākšanas ir izpildītāja īpašums. Kompostēšanas, pārstrādes vai uzglabāšanas vietu, pārstrādes veidu izvēlas Izpildītājs.
	2. **Zāliena (aizauguma) kopšana un pļaušana**
		1. Zāliena (aizauguma – zāles, krūmu atvašu u.c.) nopļaušana nogāzēs – ārpus Livonijas ordeņa pils mūra, jāveic visā īpašuma teritorijā vienlaicīgi, vienā pļaušanas reizē.
		2. Katra pļaušanas reize objektā, jāsaskaņo ar Pasūtītāju.
		3. Pēc pļaušanas, veikt objektā esošo atkritumu savākšanu.
24. **Apstādījumu kopšana un uzturēšana.**
	1. Apstādījumu – krūmu grupu un ziemciešu, soliteraugu noziedējušo ziedu apgriešana (atkarībā no auga sugas), nokaltušo, bojāto, nolauzto zaru, citu sugu sējeņu izgriešana vai izzāģēšana, krūmu vainagu veidošana, formas saglabāšanai. Lapu krūmu apgriešana (pēc nepieciešamības) uzturot kompaktas formas vainagu, sējeņu, citu sugu piemaisījumu, nokaltušo un bojāto dzinumu regulāra izgriešana.
	2. Ikdienā veikt apstādījumu ravēšanu, nepieļaujot nezāļu augšanu, nezāļu savākšana, aizvešana no teritorijas darbu veikšanas dienā, nepieļaujot piegružojuma uzkrāšanos kaudzēs.
	3. Apstādījumu apdobju un dobju apdobju regulāra atjaunošana (ne retāk kā 2 reizi mēnesī), veicot apdobju ravēšanu, irdināšanu.
	4. Krūmu grupu un apstādījumu mēslošana un mulčēšana jāveic 1 reizi sezonā, pavasarī, Materiālus (minerālos mēslojumus un mulču) nodrošina Pasūtītājs. Pirms mulčas uzklāšanas, veikt apdobju izveidošanu.
	5. Apstādījumu mulcēšana ar kūdru, trūdu vai mulču vienu reizi sezonā (pavasarī), ievērojot katras sugas agrotehniskās prasības. Mulčas slāņa min. biezums 3 - 5 cm. Materiālus nodrošina Pasūtītājs.
	6. Krūmu grupu, stādījumu atjaunošana tos zemu apgriežot (gadījumos ja augs ir apsalis, vai bojāts, bet ir spējīgs atjaunoties), veicot veco dzinumu nozāģēšanu, nogriezto zaru savākšana, aizvešana, vietas sakopšana.
	7. Gadījumā, ja augs ir bez dzīvības pazīmēm, informēt par to Pasūtītāju.
	8. Apstādījumu laistīšanu veikt, gadījumos, ja iestājoties bezlietus periodam stādījuma vietā ir novērojams zems augsnes mitrums, pēc Pasūtītāja pieprasījuma.